لما تكلم السيد وألحين تكلم محمد، أعتقد بأن من ضمن الحلول والمقترحات اللي إحنا تكلمنا عنها وناقشناها على أساس نجي اليوم ونقولها في الصالون كانت هي مسألة (الثقة بالنفس)، لما نجي نتكلم ونقول بأن لازم يكون حوار صحيح بين جميع الأطراف لازم يكون كل طرف عنده ثقة بما يحمل من مصطلحات ومن أفكار ومن ضمنها يعني هوية وثقافة، لما يكون هذا الإنسان ما عنده ثقة بالثقافة اللي قاعد يحملها طبيعي يتوجه إلى مختلف الثقافات ويغترف من هذي الثقافة شي ويستوحي من هذي الثقافة شي ويتكلم من هذي الثقافة بمصطلحات مو مصطلحاتنا وهذا أصلاً يمكن يكون فيه مشكلة كلّش كبيرة لما نجي بعدين نتحاور، مو بس في هذا الموضوع كمصطلح يعني حتى كفكرة تُصاغ، يعني يمكن أنا عندي فكرة ممكن أصوغها بحسب المجتمع اللي أنا فيه بطريقة مختلفة عما إذا جه شخص عراقي وصاغها مثلاً، لأن ثقافتي أو مرجعيتي مختلفة، أني إذا جيت وما عندي ثقة بالثقافة اللي أنا أحملها وقاعدة أتكلم شوية بخلفية عراقية، شوية بخلفية لبنانية وشوية بخلفية خليجية طبيعي ما راح يفهمني الشخص الثاني إذا كان متعمّق في هويته ومتعمّق في ثقافته.